open-index/open-wikipedia-markdown huggingface dataset:
Žolinės atlaidai

Didžiausi **[[Žolinė|Žolìnės]] atlaidaĩ** Lietuvoje vyksta Pivašiūnų Švč. Mergelės Marijos ėmimo į dangų bažnyčioje. Atlaidai šioje šventovėje trunka savaitę iki rugpjūčio 22 d. – Šv. M. Marijos Karalienės šventės.

Meldžiamasi prie stebuklingo Dievo motinos su kūdikiu paveikslo.

Žolinės atlaidai Pivašiūnuose vyksta 8 dienas. Kasdien meldžiamasi vis kita intencija – už dvasininkus, katechetus, mokytojus, „Carito“ darbuotojus, už ligonius, šeimas ir jaunimą. Atlaidų metu teikiamas Sutvirtinimo sakramentas.

Pagrindinę atlaidų dieną (rugpjūčio 15 d.) šventinami žolynai, taip pat duona bei vaisiai; šią dieną yra meldžiamasi už Lietuvos žemdirbius.

Atlaiduose kasmet lankosi aukštų Katalikų Bažnyčios hierarchų. 2006 m. Šv. Mišias koncelebravo apaštalinis nuncijus arkivyskupas Pėteris Stephanas Zurbrigenas, Popiežius Benediktas XVI atsiuntė telegramą (Kaišiadorių vyskupijos 80 metinių įkūrimo proga), kurioje išreiškė apaštalinį palaiminimą.

## Šaltiniai
Tomizmas

**Tomizmas** – filosofijos mokykla, vysčiusi Tomo Akviniečio mokymą. Šiuolaikinė jos atmaina vadinama neotomizmu.

Tomas Akvinietis siekė suderinti krikščioniškąją doktriną su Aristotelio filosofija.

## Šaltiniai
Magnatas

**Magnatas** (iš nauj. ) – kilmingąjį arba kitą asmenį užimantį aukštas socialines pozicijas dėl kilmės, turto ar kitų savybių.

Sąvoka taip pat taikoma Vengrijos karalystės Aukštesniųjų rūmų Főrendiház arba Magnatų Rūmų nariams (atitinka anglų perus).

Verslo publicistikoje – stambaus verslo savininkas, valdytojas; verslininkas, turintis didelę ekonominę galią (valdomos įmonės, koncerno dėka). Pagal sritis gali būti išskiriama:
* Žiniasklaidos magnatas (pvz., Donaldas Trampas)
* Pramonės magnatas (pvz., Endriu Karnegis)
* Naftos magnatas (pvz., buvo vadinamas Michailas Chodorkovskis)

## Lenkijoje
Lenkijoje magnatais buvo vadinami dvasininkai bei pasaulietiniai senatoriai. Politinė opozicija buvo Seimas, šlėktos, atstovai smulkiosios bajorijos.
Avinas (reikšmės)

Žodis **avinas** gali reikšti:

* avinas – avies (pvz., naminės avies (*Ovis aries*)) patinas;
* avinas – genties *Ovis* gyvūnas:
** kalninis avinas (*Ovis ammon*);
** snieginis avinas (*Ovis canadensis*);
* avinas – genties *Ammotragus* gyvūnas:
** berberinis avinas;
* avinas – genties *Pseudois* gyvūnas:
** melsvasis avinas (*Pseudois nayaur*);
** nykštukinis melsvasis avinas (*Pseudois schaeferi*);
* Avinas – žvaigždynas
* Avinas − Zodiako ženklas;
* Avinas – žaidimas kortomis;
* Auksavilnis avinas – būtybė ir graikų mitologijos;
Oficina

**Oficina** ( – 'dirbtuvė') – atskiras dvaro sodybos pastatas ar jo reprezentacinių rūmų šoninė dalis. Joje įrengiama virtuvė, skalbykla, kitos pagalbinės patalpos, tarnų (kartais ir svečių) gyvenamieji kambariai. Atskirai stovinčios oficinos paprastai statomos netoli dvaro rūmų, riboja kartu su jais reprezentacinį rūmų kiemą. Dažniausiai būna vieno aukšto, stačiakampio plano, panašios į rūmus, tik kuklesnės, dažnai su kolonada fasado viduryje.

Lietuvoje oficinos statytos nuo XVIII a. Išlikusios Jiezno (XVIII a. pabaiga), Rokiškio (XIX a. pradžia), Raguvėlės (XIX a. pirma pusė), Baisogalos (XIX a. vidurys) dvaruose.

## Šaltiniai
Žuvys (reikšmės)

**Žuvys** gali reikšti:

* žuvys – vandenų gyvūnijos atstovai;
* žuvys (žvaigždynas) – Zodiako žvaigždynas;
* kaimas Kaišiadorių rajone.
Invencija (muzika)

**Invencija** ( – atrasti, išrasti *inventio* – „įkritimas“) muzikoje – trumpas kūrinys klavišiniams instrumentams. Invencijos žanro pagrindėjas – Johann Sebastian Bach. Invencija gali būti dvibalsis, tribalsis ir polifoninis kūrinys.

## Šaltiniai
Metanolis

**Metanolis** dar žinomas kaip **metilo alkoholis** ar **medžio spiritas** – junginys, kurio formulė yra CH3OH. Tai paprasčiausias alkoholis. Jis bespalvis, degus, labai nuodingas (išgėręs jo tik 2 g, žmogus gali apakti, o nuo 40 g mirti), skystis su savitu kvapu (pagal kvapą, skonį ir išvaizdą metanolis labai panašus į etanolį). Neribotai tirpsta vandenyje. Jis dažniausiai naudojamas pramonėje, pavyzdžiui, kaip tirpiklis šilko, biodyzelino (metilesterio), antifrizo gamyboje. Apsinuodijimo metanoliu priešnuodis – etanolis.

Metanolis dega ore, sudarydamas anglies dioksidą ir vandenį:
: \mathrm{\ 2CH_3OH + 3O_2 \ \longrightarrow \ 2CO_2 + 4H_2O}
Metanolio liepsna bespalvė. Reikia būti labai atsargiam, norint nenudegti nuo degančio metanolio.

## Išnašos
Kšyštof Lavrinovič

**Kšištofas Lavrinovičius** (, g. 1979 m. lapkričio 1 d. Vilniuje) – Lietuvos lenkų kilmės Lietuvos krepšininkas, žaidžiantis .

1999–2002 m. sėdėjo kalėjime už moters išžaginimą. Bausmę atliko kartu su broliu dvyniu Darjušu Pravieniškių sustiprinto režimo pataisos darbų kolonijoje. Krepšininkas tapo Alytaus „Alitos“ komandos lyderiu, o po metų išvyko žaisti į Rusiją. Prieš 2004 metų sezoną krepšininku domėjosi NBA komanda „Toronto Raptors“, tačiau visgi į ją neišvyko.

Pasibaigus 2006–2007 m. sezonui ir pasibaigus krepšininko kontraktui su „UNIKS“, žaidėjas nusprendė nepratęsti sutarties su šia komanda ir vykti žaisti į Italiją, Sienos „Montepaschi“ klubą. 2012 m. rugpjūčio 10 d. papildė Kauno „Žalgirio“ klubą ir pasirašė dvejų metų sutartį.

2014 m. vasario 12 d. paliko Kauno Žalgirį ir persikelė į Ispaniją Valensijos „Basket“ klubą. 2014 m. gruodžio mėnesio viduryje sugrįžo atgal į Lietuvą ir pasirašė 1,5 metų sutartį su Vilniaus „Lietuvos ryto“ klubu. 2016 m. rugpjūčio viduryje persikėlė į Panevėžio „Lietkabelis“ klubą ir pasirašė sutartį iki sezono pabaigos. 2018 m. rugpjūčio pabaigoje, kartu su broliu, pasirašė vienerių metų sutartis su Prienų „Skycop“ klubu.

## Pasiekimai

* 2003, 2007 m. Rusijos lygos vicečempionas
* 2004 m. Rusijos krepšinio taurės laimėtojas
* 2003 m. Europos čempionas
* 2007 m. Rusijos krepšinio taurės vicečempionas
* 2007 m. Europos čempionato bronzos medalio laimėtojas
* 2008 m. išrinktas į simbolinį geriausių Eurolygos sezono krepšininkų antrąjį penketuką
* 2008 m. Eurolygos trečios vietos laimėtojas
* 2008, 2009, 2010, 2011, 2012 m. Italijos čempionas
* 2008, 2009, 2010, 2011, 2012 m. Italijos Supertaurės laimėtojas
* 2013 m. LKL čempionas
* 2013 m. Europos krepšinio čempionato sidabro medalio laimėtojas.
* 2014 m. ULEB Europos taurės laimėtojas.
* 2015, 2017 m. LKL vicečempionas
* 2016 m. Karaliaus Mindaugo taurės čempionas

## Šaltiniai
Išradėjas

**Išradėjas** – išradimų autorius. Išradėjai sukuria tobulesnius technologinius sprendimus, anksčiau nežinomas medžiagas ar tikslingos veiklos metodus, kurie iki tol neegzistavo.

Išradėjas skiriasi nuo *atradėjo*, kadangi atradėjas yra asmuo, kuris aptiko gamtoje ar visuomenėje egzistuojantį objektą ar reiškinį, kuris iki tol buvo nežinomas.
 
Profesionalūs išradėjai pasižymi vaizduote, įžvalgų gebėjimais, giliomis mokslo ir technologijų žiniomis, kūrybingumu, gebėjimu identifikuoti konkrečią problemą ir ją išspręsti efektyviai bei nestandartiškai, t. y. tobuliau, nei anksčiau.

## Žymūs išradėjai
* Henris Fordas
* Tomas Edisonas

## Taip pat skaitykite
* Išradėjai
Skolinys

**Skolinys** – žodis, frazė, perimta iš kitos kalbos.

Skolinių yra visose kalbose. Ypač jų padaugėja vykstant migracijos procesams (žr. tautų kraustymasis), asimiliacijai, prekybos ir kultūriniams mainams, daugiausia jų ateina iš kaimyninių kalbų.

Pagal asimiliavimosi laipsnį lietuvių kalbos skoliniai skirstomi į tris grupes:
: 1) tikrieji skoliniai
: 2) svetimybės (barbarizmai)
: 3) tarptautiniai žodžiai

## Pavyzdžiai
* Baltizmas – skolinys iš baltų kalbų
** Letonizmas – skolinys iš latvių kalbos
** Lituanizmas – skolinys iš lietuvių kalbos (kitose kalbose)
* Germanizmas – skolinys iš germanų kalbų
** Anglicizmas – skolinys iš anglų kalbos
* Slavizmas – skolinys iš slavų kalbų
** Polonizmas – skolinys iš lenkų kalbos
** Rusicizmas – skolinys iš rusų kalbos
* Finizmas – skolinys iš finų kalbų

## Išnašos
Vieno kino vargai Kinijoje

**Vieno kino vargai Kinijoje** (*Les tribulations d'Un chinois en Chine*) – prancūzų rašytojo Žiulio Verno romanas, parašytas 1879 metais.

## Siužetas

Ši knyga pasakoja apie Šanchajaus gyventoją Kin Fo. Šis kinas yra labai nelaimingas, nepatenkintas gyvenimu net jo turtai jam neteikia laimės. Jo sužadėtinė Le U yra vienintelė kuri sugeba pralinksminti Kin Fo.

Kin Fo gyvena dideliame name Šanchajuje. Jo mokytojas yra filosofas Vangas. Taipingų karų dalyvis.

Vieną dieną pagrindinis herojus gauna laišką iš JAV, kad jis bankrutuoja. Sužinojęs šią naujieną Kin Fo iškart nueina į draudimo bendrovę „Šimtas metų“ ir apdraudžia savo gyvybę 200 000 dolerių. Taip pat sutaria, kad jei jis mirs iki birželio 30 d. šie pinigai atiteks jo sužadėtinei Le U (150 000) ir Vangui (50 000). Grįžęs namo Kin Fo pasikviečia filosofą ir paprašo jį užmušti, o kad šiam nieko neatsitiktų parašo raštelį, kad sutinka mirti. Po keleto dienų taip ir nenužudęs savo mokinio taipingas dingsta.

Kin Fo netrukus gauna žinią, kad visai jis nebankrutavo, priešingai dabar jis dar turtingesnis. Po šitokios naujienos Kin Fo jau nebenori mirti, bet Vangas to gi nežino. Draudimo kompanijos vadovas iškart paskiria asmens sargybinius savo klientui – pusbrolius Krėigą ir Fri. Po kelių dienų jie trys su niekam tikusiu Kin Fo liokajumi Sunu iškeliauja ieškoti Vango.

Bekeliaudami po Kiniją jie pamato daug gražių miestų, kuriuos autorius puikiai aprašo ir štai viename mieste jie pamato Vangą, bėga jo gaudyti, bet šis pasprunka ir įšokęs į upę nuskęsta. Tada Kin Fo nukeliauja į Kinijos sostinę Pekiną ir pradeda ruoštis vestuvių ceremonijai. Ir kaip tik tą dieną kai vestuvės turėjo įvykti miršta imperatorienės vyras, iškart paskelbiamas gedulas ir vestuvės nebegali įvykti. Nusiminęs Kin Fo pradeda ruoštis kelionei atgal į Šanchajų, bet netikėtai gauna laišką iš filosofo, kuriame šis praneša, kad miršta, o jo raštelį įdavęs taipingų vadui, žiauriam nusikaltėliui Šeo Linui.

Persigandęs herojus iškart išskuba ieškoti nusikaltėlio. Keliauja per jūras, žemę. Kol prie didžiosios kinų sienos ateina birželio 30 diena. Jo sargybiniai grįšta atgal į Šanchajų. Vos tik jiems nujojus Kin Fo ir Suną pagrobia Šeo Lino gauja ir nugabena… į Šanchajų.

Pasirodo filosofas Vangas, norėdamas kad jo mokinys suprastų koks gražus gyvenimas, sugalvoja šį spektaklį. Jis perėmė žinią kad Kin Fo nebankrutavo ir net nesirengė jo nužudyti.

Supratęs ką reiškia gyvenimas Kin Fo laimingas susituokia su Le U ir ilgai bei laimingai gyvena.

## Lietuviški leidimai

„Vieno kino vargai Kinijoje“ į lietuvių kalbą buvo išversti 2000 m. ir pasirodė šioje knygoje:
 
* Daktaras Oksas: apysaka; Vieno kino vargai Kinijoje: romanas / vertė Vytautas Venclovas; panaudotos A. Bertrano ir L. Beneto iliustracijos. – Kaunas: ANBO, 2000. – 223 p. – ISBN 9986-507-12-X
Cirozė

**Cirozė** ( 'citrininis, geltonas') – progresuojantis organo pažeidimas, kai veikiant virusams, nuodingoms medžiagoms, trūkstant maiste baltymų, žūva organo (pvz., kepenų, plaučių) specialiosios (parenchiminės) ląstelės, o jų vietoje veša jungiamasis audinys.
Ramoniškė

**Ramoniškė** – kaimas Mažeikių rajono savivaldybėje, Ventos reg. parke. Pro kaimą teka Uogys, aplinkui plyti Purvių miškas.

## Gyventojai

1923 m. kaime buvo 18 ūkių, 93 gyventojai, 2000 m. – 8 ūkiai, 10 gyventojų.

Čia gyveno režisierius Juozas Miltinis. Jo tėviškėje pastatytas koplytstulpis, informacinė lenta, pasodinta ąžuoliukų.

## Galerija

Ramoniske1 2006-08-15.jpg|Vieškelis per Ramoniškę
Ramoniske. Purviu draustinis, 2006-08-15.jpg|Purvių draustinis
Ramoniske. Uzrasas ant kleties, 2006-08-15.jpg|Lenta ant senovinės klėties sienos Ramoniškėje
Ramoniske. I J.Miltinio teviske, 2006-08-15.jpg|Rodyklė į režisieriaus J. Miltinio tėviškę Ramoniškėje
Ramoniske. J.Miltinio teviske. Inf.lenta, 2006-08-15.jpg|Režisieriaus Juozo Miltinio tėviškė
Ramoniske. J.Miltinio teviske. tekstas, 2006-08-15.jpg
Ramoniiske. J.Miltinio teviske. Lenta. 2006-08-15 171 resize.jpg


## Šaltiniai

*
Žalionė

**Žalionė** – kaimas Mažeikių rajono savivaldybėje. Kaime 1919 m. buvo atidaryta pradinė mokykla.

## Gyventojai

## Šaltiniai

*
Juosta (upė)

**Juosta** – upė, tekanti Anykščių ir Panevėžio rajonuose; Nevėžio dešinysis intakas. Išteka iš Juostino ežero, teka į šiaurės vakarus. Žemupyje pasuka į vakarus ir įteka į Nevėžį 146 km nuo jo žiočių, prie Pajuostės, 5 km į rytus nuo Panevėžio centro.

Intakai: Užlužupys, Juostinas (kairieji), Jūrupis, Rekstinas, Venys, Akmena, Malmaža, Sėliupis (dešinieji). Tiltai: Raguvėlės dvaro kabamasis tiltas.

Vagos plotis 3-9, kai kur iki 16 m, gylis 0,5-2,0 m. Daug kur vaga užželianti, o žiemą dažnai užšąla iki dugno. Vidutinis upės nuolydis 0,86 m/km. Srovės greitis 0,1-0,2 m/s. Vandens debitas vidurupyje ties Jackagaliu vidutiniškai 0,68, pavasario potvynio maksimumas 23,70 m³/s. Juostos vandens lygio vingiavimo per metus amplitudė: vidutiniškai 1,3 m., didžiausia 1,9 m. Vidutinis debitas žiotyse 0,86 m³/s. Upės krantai 1-1,5 aukščio.

Upės vaga sureguliuota. Žiemą neretai įšala iki dugno. Vidurupis tarp Bajoriškių ir Margučių įeina į Juostos hidrografinį draustinį. Raguvėlės gyvenvietėje, siekiant palaikyti vandens lygį, buvo pastatytos dvi užtvankos. Prie Juostos esančios gyvenvietės: Troškūnai, Survilai, Juostininkai, Vidugiriai, Jackagalys, Raguvėlė, Pajuostis, Kulbagalys, Tekoriškis, Kaimiškis.

Vandenvardis kildinamas nuo žodžių *juosta* (dėl „juostiškos“ upės vagos) bei *juosti* („supti, rišti aplinkui“).

Tiesa, senesniuose šaltiniuose upės ilgis nurodytas 58 km, o baseino plotas 287 km². Tas skirtumas atsirado todėl, kad anksčiau upės pradžia nurodyta Pajuostinio kaime ir pažymėta, kad ji teka per Juostino ežerą. Visi vėlesni šaltiniai pateikia jau aukščiau minėtus duomenis, o upės pradžią nurodo Juostino ežerą, esantį už 3 km į pietryčius nuo Troškūnų.

## Šaltiniai

* Petras Juknevičius, Karolina Trebaitė. *[http://www.sena.panrs.lt/leidiniai/juosta.pdf Juosta]*, Panevėžys, 2008.
Fianchetto

Šachmatų žaidime **fianchetto** (arba liet. **flanketo**) (/ˌfiən'kɛto/ itališkai “mažasis flangas") tokia figūrų pozicija, kai rikis „įsikuria“ prieš žirgą, prieš tai patraukus pėstininką į priekį.

Fianchetto itin būdingas hipermodernistų debiutams. Tai atitinka hipermodernizmo taktiką – užleidžiant centrą varžovui, jį kontroliuoti nutolusiomis figūromis, galiausiai sugriaunant centrinius varžovo forpostus. Dažnai fianchetto naudojamas Indiškosiose gynybose, manoma, kad tai buvo įprastinė senovės Indijos šachmatininkų praktika. Atvirose partijose (1.**e4** **e5**) fianchetto laikomas netinkamu.

Fianchetto privalumas tas, kad rikis kontroliuoja ilgas įstrižaines (**a1-h8**, **h1-a8**), taip keldamas grėsmę figūrų vystymui.

Paveiksliuke dešinėje – 3 fianchetto. Baltųjų rikis – **g2**, juodųjų rikis – **b7** ir (dar vadinamas tęstiniu fianchetto) baltųjų rikis – **a3**.
Uogys

**Uogys** – upė Žemaitijoje, Telšių, Akmenės ir Mažeikių rajonuose; kairysis Ventos intakas. Prasideda Leilėnų apylinkėse, 4 km į rytus nuo Tryškių. Pradžioje teka į šiaurės rytus, lygiagrečiai su Virvyte, vėliau pasuka į šiaurę, šiaurės rytus ir teka pro Purvių mišką. Įteka į Ventą (233 km nuo jos žiočių) ties Uogiškių kaimu, 7 km į pietryčius nuo Viekšnių.

Intakas – Peštys (Geištys; kairysis).

Upės vagos vidutinis nuolydis 165 cm/km. Uogio vidurupio ir žemupio vaga vingiuota, įeina į Ventos regioninį parką ir yra paskelbta kraštovaizdžio draustiniu. Gyvenvietės prie Uogio: Gerybiškiai, Kairiškiai, Ramoniškė.

Upėvardis kildinamas nuo žodžio *[[uoga]]*.


Vaizdas:Uogio krastovaizdzio draustinis, 2006-08-15.jpg|Uogio kraštovaizdžio draustinis
Vaizdas:Tiltas per Uogi Ramoniskese, 2006-08-15.jpg|Rąstinis tiltas per Uogį Ramoniškėje
Vaizdas:Kelias ir tiltas per Uogi, 2006-08-15.jpg|Kelias ir tiltas per Uogį


## Šaltiniai
Uogiškiai

**Uogiškiai** – kaimas Mažeikių rajono savivaldybėje, 6 km į pietryčius nuo Viekšnių, Ventos kairiajame krante. Kaimo pakraščiu teka Uogys, kuris paskelbtas kraštovaizdžio draustiniu.

## Istorija

Pokario metais apylinkėse veikė Žemaičių apygardos, Alkos partizanų rinktinės partizanai.

## Gyventojai

## Šaltiniai

*
Purviai

**Purviai** (anksčiau ***Purviai I, Dvariškiai***) – kaimas Akmenės rajono savivaldybėje, 3 km į vakarus nuo Ventos miesto, šalia Ventos upės. Stovi Ventos–Purvių pėsčiųjų tiltas. Apylinkėse įkurtas Purvių botaninis draustinis (spanguolynas).

## Istorija

Anksčiau vadinosi Dvariškiais, Purviais I. Sovietmečiu buvo Pavenčių kolūkio centrinė gyvenvietė.

## Gyventojai

### Žymūs žmonės
* Anupras Gauronskas (1938–2022), kunigas, Telšių vyskupijos kapitulos kanauninkas.

## Šaltiniai
Kutaliai

**Kutaliai** – kaimas Šilalės rajono savivaldybės teritorijoje, 5 km į šiaurės vakarus nuo Kaltinėnų.

## Istorija
1885 m. gimė antrasis Lietuvos prezidentas Aleksandras Stulginskis.

## Gyventojai
1923 m. kaime buvo 11 sodybų.

### Žymūs žmonės
* Kaime 1885 m. vasario 26 d. gimė ir keletą metų augo Lietuvos prezidentas Aleksandras Stulginskis. 1991 m. pastatytas stogastulpis, šalia jo – tipinis akmens stulpelis su stilizuotais Gediminaičių stulpais. Stulginskiai gyveno keli šimtai metrų į šiaurę nuo šio stulpelio. 2012 m. pasodintas A. Stulginskio gimtinės parkas.

## Šaltiniai
Kvėdarna (kaimas)

**Kvėdarna** – kaimas Šilalės rajono savivaldybėje, į rytus nuo Kvėdarnos miestelio. Kaime susikerta keliai  ir .

## Gyventojai

## Šaltiniai
Šiauduva

:: *Viduramžiais Šiauduva vadinosi ir [[Šeduva]]*.

**Šiauduva** – kaimas Šilalės rajono savivaldybėje, 6 km į pietus nuo Laukuvos, prie kelio . Seniūnaitijos centras. Veikia biblioteka, Šiauduvos koplyčia.

Kaime yra Šiauduvos I tvenkinys ir Šiauduvos II tvenkinys, šiaurėje telkšo Dievytis, o rytuose, prie Yžnės, yra ištisa tvenkinių virtinė bei Ežervyčio pelkė (per vieną iš telkinių nutiesta kūlgrinda). Šalia kaimo, Padievyčio miške stūkso Padievyčio piliakalnis. Apylinkėse rastas kapinynas.

## Istorija

1329 m. jungtinės kryžiuočių ir Čekijos karaliaus Jono pajėgos užėmė Šiauduvos pilį. Dievaičio (Dievakalnio) kalnas ikikrikščioniškais laikais buvęs aukų vieta. XVI a. minimas Šiauduvos valsčius. 1529 m. priklausė didžiojo kunigaikščio dvarui. XIX a. pa. priklausė Telšių apskrities Laukuvos valsčių.

LTSR laikais buvo Padievyčio apylinkės centras ir Padievyčio žuvininkystės ūkio centrinė gyvenvietė. Veikė felčerių ir akušerių punktas (nuo 1960 m.), kultūros namai (nuo 1959 m.). Veikė Padievyčio pagrindinė mokykla (1920–1955 m. pradinė, 1955–1961 m. septynmetė, 1961–1986 m. aštuonmetė, vėliau nepilnoji vidurinė).

|}

## Gyventojai

## Šaltiniai

*
Batakiai (kaimas)

**Batakiai** – kaimas Tauragės rajono savivaldybėje, 1 km nuo Batakių miestelio.

## Gyventojai

## Šaltiniai
Adakavas II

**Adakavas II** – buvęs kaimas Tauragės rajono savivaldybėje, į pietus nuo Adakavo I.

## Gyventojai

## Šaltiniai
Jeloustouno nacionalinis parkas

**Jeloustouno** (*arba *'Jeloustono**'') **nacionalinis parkas''' () – nacionalinis parkas, esantis JAV Vajomingo, Montanos ir Aidaho valstijose. Tai pirmasis ir seniausias nacionalinis parkas pasaulyje. Parko plotas apie 8980 km². Jeloustounas žymus savo geizeriais, karštaisiais šaltiniais ir kitais geoterminiais reiškiniais, taip pat gausia gyvūnija – grizliais, vilkais, bizonais ir elniais. 1978 m. parkas įtrauktas į UNESCO Pasaulio paveldo sąrašą.

Manoma, kad Jeloustouno nacionalinis parkas įsikūręs ant vadinamo „karštojo taško“, o septintame XX a. dešimtmetyje geologai nustatė didelę kalderą, kurios skersmuo siekia 72 km. Manoma, kad prieš 2,2–0,6 milijonus metų įvykę vulkano išsiveržimai suformavo Jeloustouną. Tačiau šiais laikas stebimi post vulkaniniai procesai – geizeriai, purvo vulkanai, karštosios versmės.

Parko pavadinimas kilo iš Jeloustouno upės pavadinimo.

## Geologija
Dėl karštojo taško poveikio tektoninei Šiaurės Amerikos plokštei ši teritorija yra geologiškai labai aktyvi, joje vyko vieni didžiausių gamtos kataklizmų per pastaruosius kelis milijonus metų. Geologiniai tyrimai nustatė tokius didžiausius ugnikalnių išsiveržimus:

* prieš 1,2 mln. m.: ~280 km³ medžiagų;
* prieš 2,1 milijono metų: išmesta ~2450 km³ pelenų, uolienų ir piroklastinių medžiagų;
* prieš 640 000 m.: ~1000 km³ medžiagų.
(Palyginimui – galingiausių istoriniu laikotarpiu įvykusių Taupo ir Teros (Santorinio) išsiveržimų metu buvo išmesta maždaug po 100 km³ įvairių medžiagų).

Kiekvieno ugnikalnio išsiveržimo produktai pasklisdavo šimtus kilometrų, darydavo didelį poveikį gamtai ir turbūt lemdami daugelio rūšių nykimą Šiaurės Amerikoje.

Keli smulkesni išsiveržimai įvyko prieš 160 000, 70 000 metų, užpildydami beveik visą Jeloustouno kalderą.

Jeloustoune kasmet registruojami keli tūkstančiai silpnų žemės drebėjimų; istoriniu laikotarpiu užfiksuoti šeši stiprūs drebėjimai (virš 6 magnitudžių), tarp kurių stipriausias nutiko 1959 m., išjudindamas didelę nuošliaužą, užtvenkusią upę ir sukūrusią naują ežerą – Žemės drebėjimo ežerą. Kitos šio drebėjimo pasekmės – nauji geizeriai ir plyšiai.

Pastaruoju laikotarpiu vėl stebimas Jeloustouno geoterminis suaktyvėjimas. 2003 m. atsivėrė naujų fumarolių, o kai kurių geizerių vandens temperatūra taip pakilo, kad jie tapo garo fontanais.

## Geografija
Paviršiaus dažniausias aukštis 2200–2500 m, didžiausias – 3462 m (Erelio kalnas). Parke yra vaizdingas Jeloustouno kanjonas, ~40 krioklių, iš kurių didžiausias – Žemutinis Jeloustouno krioklys (94 m). Telkšo Jeloustouno ežeras (plotas 371 km²).

## Gyvoji gamta
Apie 80 % parko ploto užima miškai, daugiausia spygliuočių.

Veisiasi juodauodegiai ir baltauodegiai elniai, vapičiai, bizonai, briedžiai, snieginiai avinai, grizliai, Amerikos juodieji lokiai, pumos, kojotai, pilkieji vilkai. Daug paukščių (baltagalviai ereliai, sakalai keleiviai, gulbės), žuvų (upėtakiai ir arktiniai kiršliai saugomi).

## Šaltiniai

## Nuorodos
* Didysis geizeris
* Senasis Ištikimasis geizeris
Butkeliai (Zarasai)

**Butkeliai** – kaimas Zarasų rajono savivaldybėje, 5 km į pietus nuo Dusetų, Svaituto ežero šiauriniame ir šiaurytiniame krante.

## Istorija

Vietovė paminėta 1607 m. Padusetės dvaro valdytojo Vasilijaus Druckio-Ozereckio valdų inventoriuje. Pradžioje buvo dviejų Žegunių dūmos (sodybos), nuo kurių įsivystė Butkelių kaimas. Rytinėje kaimo pusėje yra senos nelaidojamos kapinės, išlikę keletas nuvirtusių granitinių paminklų.

1914 m. išsiskirstė viensėdžiais. 1923 m. kaime buvo 16 sodybų su 90 gyventojų.

1924–1972 m. veikė pradinė mokykla, vedėjais buvo: Marija Stauskaitė-Zaleckienė, Jurgis Baltrūnas, Ona Reinytė, Alfonsas Pranckūnas, Antanas Guntulis, Elena Lašaitė-Skurkienė, Adelė Raugienė, Vilius Jasiūnas, Bronė Kuzmienė, Birutė Bakanavičienė, Adelė Silivanovienė ir Janina Savičiutė.

## Gyventojai

### Žymūs žmonės
Kaime gimė ir augo kunigai Antanas ir Norbertas Budzilai, Antanas Čiegis, Jeronimas Stalemėkas, Lietuvos kariuomenės kapitonas Jonas Budzilas, majoras Balys Raugas (Čikagoje leisto žurnalo „Karys“ redaktorius), tarpukario Lietuvos karininkai: jūrininkas ltn. Jonas Guntulis ir inžinierius ltn. Justinas Guntulis, rašytoja, 15 apysakų ir romanų autorė Regina Guntulytė-Rutkauskienė.

## Šaltiniai

## Nuorodos
* Kaimo svetainė
Bijotai (Vilkaviškis)

**Bijotai** – kaimas Vilkaviškio rajono savivaldybės vakaruose. 

## Istorija

Kaimas įkurtas 1926 m.

## Gyventojai

## Šaltiniai
Vingininkai

**Vingininkai** – kaimas Šilalės rajono savivaldybėje, 1 km į pietus nuo Šilalės. Per kaimą eina rajoninis kelias , o šiaurę ir rytus kerta . Seniūnaitijos centras. Per kaimą teka Šolys.

## Istorija

Vingininkai minimi XIV a. kryžiuočių karo kelių aprašymuose.

LTSR laikais – Jucaičių apylinkės centras, Mičiurino kolūkio pagalbinė gyvenvietė.

## Gyventojai

### Žymūs žmonės
* Vingininkuose 1881 m. gegužės 20 d. gimė kultūros, karinis ir visuomenės veikėjas, spaudos darbuotojas, pulkininkas leitenantas Stanislovas Kuizinas.

## Šaltiniai
Didysis geizeris

**Didysis geizeris** () – aukščiausias geizeris pasaulyje, esantis Jeloustouno nacionaliniame parke. Taip geizerį pavadino dr. F. V. Hayden 1871 metais. Įsiveržimo metu geizerio fontanas pasiekia 60 m aukštį. Didysis išsiveržia kas 7-15 valandų, o pats išsiveržimas trunka 9-12 minučių ir būna 1-4 pliūpsniai.
Pseudoskorpionai

**Pseudoskorpionai** (*Pseudoscorpionida*) – bestuburių gyvūnų būrys, priklausantis voragyvių klasei.

## Sandara
Pseudoskorpionai yra maži, panašūs į skorpioną nariuotakojai. Ilgis svyruoja nuo 2 iki 8 mm. Jų kūnas plokščias, kriaušės pavidalo, padalintas į dvi dalis (galvakrūtinę ir pilvelį). Taip pat turi aštuonias penkių segmentų kojas ir paprastąsias akis. Kūno spalva įvairuoja nuo gelsvai rudos iki tamsiai rudos, su kontrastingomis žnyplių spalvomis. Pedipalpai labai ilgi ir žnypliški, labai primenantys skorpionų. Pilvelis trumpas ir užpakalinėje dalyje apvalainas, be uodegos ar kitokių ataugų.

Judamoji žnyplių dalis turi nuodų liauką ir lataką. Nuodai naudojami mažoms aukoms sugauti ir paralyžiuoti. Pseudoskorpionai nekanda. Tam, kad suvirškintų grobį, jie ant aukos užpila nedidelį kiekį ėdančio skysčio, tada nuryja suskystėjusias kūno dalis.

Pseudoskorpionai pina šilkinius siūlus iš liaukų žanduose kokonams, nerdamiesi ir šalto oro metu. Dar vienas juos su artimiausiais giminaičiais vorais siejantis bruožas yra tai, kad jie kvėpuoja pro kvėptukus (stigmas).

## Paplitimas
Žinoma daugiau kaip 2000 pseudoskorpionų rūšių. Jie paplitę visame pasaulyje, net ir šaltuose regionuose, bet daugiausia ir įvairiausių rūšių gyvena tropiniuose ir subtropiniuose regionuose. Knyginis pseudoskorpionas (*Chelifer cancroides*) yra dažniausiai namuose randama rūšis. Kitos rūšys gyvena po medžių žieve, po lapais ir miško paklote, medžių drevėse, po akmenimis, olose, jūros pakrantėse ir tarp uolų plyšių.

## Dauginimasis

Įmantraus ritualinio šokio metu pseudoskorpiono patinas nuveda patelę virš anksčiau ant žemės padėto spermatoforo. Patelė apvaisintus kiaušinius nešioja ant kybančio po pilveliu maišelio, o jaunikliai kurį laiką gyvena ant motinos. Vienos vados metu išsiperi apie du tuzinus jauniklių. Per metus gali būti ir ne viena vada.

Jaunikliai subręsta po trijų nėrimųsi, šis laikotarpis gali tęstis iki kelerių metų. Suaugę individai gyvena nuo 2 iki 3 metų. Jie aktyvūs šiltuoju metų laiku, žiemoja susisukę į šilkinius kokonus.

## Nauda
Pseudoskorpionai paprastai naudingi žmonėms, nes jie medžioja kandžių ir kitokių kilimų kenkėjų lervas, šiengraužius, skruzdėles, erkes ir smulkias museles. Jie yra maži ir nekenksmingi, dėl jų dydžio retai matomi. Į namus dažniausiai patenka pernešami kitų didesnių vabzdžių ar su malkomis. Paprastai aptinkami vonioje ar skalbykloje, nes jie ieško drėgmės. Kartais randami po vabalų sparnais, kur minta erkėmis.

## Nuorodos
* Trumpa pastraipa apie pseudoskorpionus 
* Nuorodos į straipsnius apie pseudoskorpionus 
* Nuorodos į straipsnius apie pseudoskorpionus
Barakudinės gelmiažuvės

**Barakudinės gelmiažuvės** (*Notosudidae*) – gelmiažuvių (*Aulopiformes*) šeima. Dydis 20-50 cm. Nugarinis pelekas su 9-14, krūtinės su 10-15 spindulių. Plaukimo pūslės neturi. Paplitusios vandenynuose, iki 1 km gelmėse.

Šeimoje yra 3 gentys, 17 rūšių
## Gentys
*Driežinės gelmiažuvės (*Ahliesaurus*)
*Lydekinės gelmiažuvės (*Luciosudis*)
*Barakudinės gelmiažuvės (*Scopelosaurus*)

## Nuorodos
*Family Notosudidae – Waryfishes
*Barakudinių gelmiažuvių (''Notosudidae'') iliustracijos ir rūšių sąrašas
Pilioniai

**Pilioniai** – kaimas Kėdainių rajono savivaldybėje, 3 km į pietryčius nuo Gudžiūnų, abipus  ir Dotnuvėlės upės tvenkinio (Mantviliškio tvenkinys). Seniūnaitijos centras. Kaimo šiauriniame pakraštyje yra Naujaupio piliakalnis su Pilionių koplyčia. 2000 m. kapinėse prie Pilionių pastatytas Goštautų giminės kryžius.

## Istorija

Kaimo vardas tikriausiai kilęs nuo *pilies*, stovėjusios ant Naujaupio piliakalnio.

XX a. istorikai spėliojo, kad kaime stūksantis Naujaupio piliakalnis – garsiųjų Pilėnų vieta. XX a. pradžioje čia glaudėsi Naujaupio dvaras, kurį valdė Girštautai.

|}

## Gyventojai

### Žymūs žmonės
* Pilioniuose gimė gydytojas chirurgas, habilituotas biomedicinos mokslų daktaras Edmundas Pranas Bagdonas (1928–).

## Galerija

Pilioniai2.jpg|Pilioniai
Pilioniai 20100726.jpg|Pilionių (dešinėje pusėje) reginys 
Pilioniai 1.JPG|Pilionių vaizdas nuo tvenkinio
Dotnuvėlės tvenkinys.jpg|Mantviliškio tvenkinys šalia Pilionių


## Šaltiniai
Durkladantinės

**Durkladantinės** (*Anotopteridae*) – gelmiažuvių (*Aulopiformes*) šeima, kurioje 1 gentis – durkladantės (*Anotopterus*) ir 3 rūšys. Paplitusios Atlanto ir Ramiojo vandenynų šiaurinėje ir pietinėje dalyje. Neturi fotoforų ir nugaros peleko. Krūtinės pelekas su 12-15 spindulių.

## Nuorodos
* Family Anotopteridae – Daggertooth
* Durkladantinių (''Anotopteridae'') šeimos žuvų iliustracijos ir rūšys
Naujaupio piliakalnis

:: *Apie piliakalnį Ukmergės rajone žr. [[Mateikiškių piliakalnis]]*.

**Pilionių piliakalnis** (arba **Naujaupio piliakalnis**, ***Švedkapis***, ***Piliukas***) yra Kėdainių rajone, Dotnuvos seniūnijoje, šiauriniame Pilionių gyvenvietės pakraštyje, tarp Dotnuvėlės upės tvenkinio ir Jonavos-Šeduvos plento, prie Grioviuko upokšnio žiočių.

Aikštelė trikampė, driekiasi pietų – šiaurės kryptimi. Ilgis 44 m, plotis 35 m (šiaurinėje dalyje). Šiauriniame aikštelės krašte yra 35 m ilgio, 3 m aukščio, 14,5 m pločio pylimas, už kurio iškastas 3 m pločio, 0,3 m gylio griovys. Šiauriau, už griovio, įrengtas papilys, kurio aikštelė 17x27 m matmenų, iki 1 m aukštesniu viduriu. Jos šiaurinėje pusėje yra 11 m pločio, 2,5 m gylio griovys 5 m pločio dugnu, kuriuo dabar eina lauko keliukas. Šlaitai statūs, 5-7 m aukščio.

Ant piliakalnio 1934 m. pastatyta mūrinė koplyčia, o papėdėje – medinis kryžius. Užlipti į koplyčią įrengti platūs laiptai. Tankiai apaugęs medžiais ir krūmais.

Pietinėje ir pietvakarinėje papėdės dalyje buvusi gyvenvietė. Piliakalnyje rasta gludintos, grublėtos ir lygios keramikos liekanų.

## Istorija

Piliakalnis vadintas Švedkapiu arba Piliuko vardais. Pasakojama, kad šioje vietoje lietuviai sumušė švedus: dauguma jų žuvo arba buvo palaidoti piliakalnyje. Pasak padavimo, kalnas atsiradęs, kai švedai čia laidoję žuvusius karius, pildami ant jų žemes kepurėmis. Ilgus dešimtmečius istorikai tvirtino, kad Pilionių piliakalnis – tai garsieji Pilėnai, menantys lietuvių kovas su kryžiuočiais. Gražiausiai šį piliakalnį vadino Naujaupės dvaro savininkai Girštautai – Aukso kalneliu. XIX a. veikė rusų kapinaitės. Apie 1930–1934 m. Vladas Girštautas pastatydino ant šio kalnelio mūro koplyčią su laidojimo rūsiu. Čia kasmet būdavo švenčiami Šv. Elenos atlaidai (įtakos turėjęs fundatoriaus žmonos Elenos vardas).

## Nuotraukos

Vaizdas:Piliakalnis einant nuo Jonavos-Šeduvos plento.jpg|Piliakalnis einant nuo Jonavos-Šeduvos plento 2025 m.
Vaizdas:Naujaupio piliakalnis, ženklas.JPG|Pilakalnio papėdė su ženklu
Vaizdas:Naujaupio piliakalnis2.JPG|Kryžius piliakalnio papėdėje
Vaizdas:Naujaupio piliakalnis4.JPG|Aukščiausioji dalis


## Nuorodos

* Lietuvos piliakalniai
* Hillforts.eu atvirųjų duomenų ištekliai
Piliamantas

**Piliamantas** – kaimas Kėdainių rajono savivaldybėje, 1 km į šiaurę nuo Mantviliškio, abipus  plento ir Dotnuvėlės upės tvenkinio. Buvo dvaro sodyba. Išlikęs XIX a. įveistas parkas.

## Gyventojai

## Šaltiniai
Išverstaakės plėšikės

**Išverstaakės plėšikės** (*Evermannellidae*) – gelmiažuvių (*Aulopiformes*) šeima. Plėšrios, iki 18 cm ilgio žuvys. Paplitusios Atlanto, Indijos ir Ramiajame vandenynuose. Gyvena iki 1000 m gylyje.

Šeimoje 3 gentys ir 8 rūšys.
## Gentys
*Didžiaakės plėšikės (*Coccorella*)
*Išverstakės plėšikės (*Evermannella*)
*Mažaakės plėšikės (*Odontostomops*)

## Nuorodos
*Family Evermannellidae – Sabertooth fishes 
*Išverstaakių plėšikių (''Evermannellidae'') šeimos žuvų iliustracijos ir rūšių sąrašas
Šakutė (šachmatai)

**Šakutė** (**smeigtukas** arba **ežys**) – šachmatų taktikos pavadinimas, kai viena figūra vienu ėjimu atakuojamos (prismeigiamos) dvi (ar daugiau) varžovo figūros, tikintis vieną iš jų kirsti, nes varžovas gali apginti tik vieną.
Perlaakės plėšikės

**Perlaakės plėšikės** (*Scopelarchidae*) – gelmiažuvių (*Aulopiformes*) šeima. Dydis – iki 23 cm. Paplitusios Arkties, Atlanto, Ramiajame ir Indijos vandenynuose. Gyvena 500-1000 m gylyje. Plėšrios. Liežuvis su aštriais tvirtais dantimis.
             
Šeimoje 4 gentys, 18 rūšių.

## Gentys
* Gelminės perlaakės plėšikės (*Benthalbella*)
* Dantytliežuvės perlaakės plėšikės (*Rosenblattichthys*)
* Netikrosios perlaakės plėšikės (*Scopelarchoides*)
* Paprastosios perlaakės plėšikės (*Scopelarchus*)

## Nuorodos
* Family Scopelarchidae – Pearleyes
* Perlaakių plėšikių (''Scopelarchidae'') šeimos žuvų iliustracijos ir rūšių sąrašas
Dotnuvos konurbacija

**Dotnuvos [[konurbacija]]** – keleto stambių gyvenviečių susiliejimas Kėdainių rajone, Dotnuvos seniūnijoje. Sudaro 3 didelės gyvenvietės: Dotnuva, Akademija ir Vainotiškiai. Be to, šalia išsidėstę ir keli mažesni kaimai: Beržai, Dotnuvos GS, Aušra, Bokštai, Valinava, Siponiai, Šalčmiriai. Iš viso šioje konurbacijoje gyvena virš 2700 gyventojų (beveik pusė seniūnijos gyventojų). Konurbacija susidarė augant gyvenvietėms aplink Žemės ūkio akademiją (dabar institutas). Akademija ir Vainotiškiai iškilo tarybiniais metais, tuo tarpu kitose gyvenvietėse gyventojų skaičius padidėjo nežymiai.
Giedančiosios cikados

**Giedančiosios cikados** (*Cicadidae*) – cikadinių (*Cicadomorpha*) vabzdžių šeima. Tai patys stambiausi cikadinių vabzdžiai. Priekiniai ir užpakaliniai sparnai plėviški, skaidrūs. Priekinės kojų šlaunys yra išsipūtusios, apačioje su 2-3 danteliais. Patinų pilvelio pradžioje stipriai išsivystęs balsinis aparatas ir juo garsiai svirpia.

Šeimoje yra daug rūšių, paplitusių tropikuose. Lietuvoje aptinkama kalninė cikada (*Cicadetta montana*).
Vilkaičiai

**Vilkaičiai** – kaimas Plungės rajono savivaldybėje, 8 km į pietvakarius nuo Ryškėnų, prie Dievo Krėslo miškų masyvo. Šalia – Vilkaičių geomorfologinis draustinis. Praeina kelias , atšaka į Kantaučius.

## Istorija

1950–1954 m. – Vilkaičių apylinkės centras.

## Gyventojai

### Žymūs žmonės
* Kazys Eitutavičius (1833–1906), kunigas, knygnešys;
* Benediktas Andriuška (1884–1951), religinis rašytojas, vertėjas;
* Marytė Kontrimaitė (1947–2016), literatė, rašytoja, vertėja;
* Gediminas Vagnorius (1957–), ekonomistas, politikas.

## Šaltiniai
Seilinės cikados

**Seilinės cikados** (*Cercopidae*) – cikadinių (*Cicadomorpha*) vabzdžių šeima. Užpakalinės kojos šokamosios. Viršugalvyje yra dvi paprastosios akelės. Priešnugarėlė platesnė už galvą su akimis; jos šoniniai kraštai atsikišę atgal.
Cikadiniai

**Cikadiniai** (*Cicadomorpha*) – straubliuočių (*Hemiptera*) infrabūrys, kuriam priklauso apie 17000 rūšių smulkių ir vidutinio dydžio vabzdžių.

## Ypatumai

Vabzdžiai smulkūs ir vidutiniai, vasarą dažnai aptinkami pievose ant žolių ir ant krūmų. Pabaidyti vikriai šokinėja. Jų antenos trumpos, trinarės; du pirmieji nariai stori, o trečiasis plonas ir su šereliu viršūnėje. Turi facetines akis ir 2-3 paprastąsias akeles. Užpakalinės kojos šokamosios. Letenos trinarės. Priekiniai sparnai storesni už užpakalinius. Minta augalų sultimis, kai kurios rūšys kenkia žemės ūkio augalams.

## Klasifikacija

Pasaulyje yra apie 17000 rūšių. Lietuvoje aptinkama apie 330 rūšių iš šių šeimų:

* Giedančios cikados (*Cicadidae*)
* Seilinės cikados (*Cercopidae*)
* Putinės cikados (*Aphrophoridae*)
* Kuprotosios cikados (*Membracidae*)
* Cikadėlės (*Cicadellidae*)
* *Delphacidae*

## Etimologija
Pavadinimas *cikadà* per zoologinį pavadinimą ir aplinkines kalbas (, , ,  ir kt.) kilęs iš . Lotyniškas žodis neaiškios kilmės, greičiausiai garso pamėgdžiojimas.

## Šaltiniai
Grybeliai

**Grybeliai** – kaimas Utenos rajono savivaldybėje, 2 km į vakarus nuo Utenos.

## Istorija
1921 m. kaimas išskirstytas viensėdžiais. Tarpukariu veikė plytinė, odų dirbtuvė.

## Gyventojai

### Žymūs žmonės
* Kaime gimė žymus istorikas Adolfas Šapoka (1906–1961).

## Šaltiniai
Johnny Logan

**Džonis Loganas** (*Johnny Logan*; tikrasis vardas *Seán Patrick Michael Sherrard O'Hagan* g. 1954 m. gegužės 13 d. netoli Melburno) – airių dainininkas ir kompozitorius.
Jo tėvas – garsus airių tenoras Patrick O'Hagan. Džonis Loganas du kartus dalyvavo Eurovizijos dainų konkurse ir abu kartus užėmė pirmą vietą . 1980 m. Hagoje laimėjo su daina *What's Another Year*, o 1987 m. Briuselyje su *Hold Me Now*. 1992 m. su jo sukurta kūriniu *Why Me* airių dainininkė Linda Martin pasirodė Eurovizijos dainų konkurse, kur laimėjo pagrindinį prizą.

## Nuorodos
* Oficiali svetainė 
* 

|-
Peru himnas

***Somos libres, seámoslo siempre*** („Esame laisvi, būkime tokie visada“) – Peru Respublikos valstybinis himnas. Žodžių autorius José de La Torre Ugarte, muziką parašė José Bernardo Alcedo.

Peru iškovojus nepriklausomybę, jos pirmasis vadovas Chosė de San Martinas paskelbė valstybinio himno konkursą. Iš 7 pasiūlytų variantų generolas išrinko José Bernardo Alcedo ir José de La Torre Ugarte sukurtą himną. Himnas patvirtintas įstatymiškai ir 1821 m. rugsėjo 23 d. Limos teatre pirmąkart atliktas viešai. Nacionalinį himną atliko dainininkė Rosa Merino. Publika entuziastingai sutiko šį himną ir aplodismentais dėkojo jo kūrėjams. Eilės kelis kart nežymiai pataisytos. 1901 m. valdant Eduardo López de Romaña buvo paskelbtas naujas konkursas eilėms, kadangi šios buvo pernelyg antiispaniškos. Konkursą laimėjo José Santos Chocano. Tačiau jo sukurtas himnas laikėsi neilgai ir netrukus buvo sugrąžinta buvusi versija. Dar kelis kartus buvo nesėkmingai bandoma himną pakeisti.

## Eilės

Himną sudaro 7 stofos ir priedainis. Kaip valstybinis himnas naudojamas priedainis ir VII strofa.

**Kitos eilės:**
* Vikišaltiniai/Peru himnas

## Melodijos
* Vokalinė versija
Sutemos

**Sutemos** (dar ***prieblanda, sambrėškis, brėkšma, žlėja***) – apšviestas dangaus skliautas tarp saulėlydžio ir nakties (vakare) bei nakties ir saulėtekio (ryte). Nors viršutinis Saulės kraštas yra po horizontu, sutemų metu dėl šviesos sklaidos Žemės atmosferoje būna dar gana šviesu.

Sutemų metu dažnai regimas dangaus švytėjimas vadinamas žara.

Oficialiai yra išskiriamos trijų rūšių sutemos:
* **Civilinės sutemos** (kai kur dar galima rasti pavadinimą **pilietinės sutemos**) – tai laikotarpis, kai Saulės viršutinis kraštas panyra po horizontu iki tada, kai Saulės centras pasiekia 6° po horizontu (laidos metu), kuomet dar nereikia dirbtinio apšvietimo.
* **Navigacinės sutemos** – laikotarpis, kai Saulės centras po horizontu yra 6° – 12°. Jūroje per navigacinius prietaisus tuo metu dar galima įžiūrėti horizonto liniją, nuo kurios yra atskaitomi navigacinių žvaigždžių aukščiai.
* **Astronominės sutemos** – laikotarpis, kai Saulės centras po horizontu yra 12° – 18°. Jo metu dar negalime danguje matyti silpniausių žvaigždžių, astronomai dar negali vykdyti kokybiškų stebėjimų.

Šiaurės platumose vasarą astronominės sutemos būna visą naktį, jei vietovės geografinė platuma yra didesnė už 60,5° š. pl. (pietų platumose – jei didesnė už 60,5° p. pl.). Tokios naktys vadinamos baltosiomis naktimis.
Liūtas (reikšmės)

Žodis **liūtas** gali reikšti:
* Liūtas – Zodiako žvaigždynas;
* Liūtas − Zodiako ženklas;
* liūtas – gyvūnas, plėšrus žinduolis;
* liūtas – heraldinis liūtas, tam tikru būdu vaizduojamas V. Europos heraldikoje;
* Liūtas – labai retas lietuviškas vardas. Pvz.:
** Liūtas Mockūnas;
** Liūtas Grinius.

Sudėtiniai terminai:
* Mažasis Liūtas – mažas šiaurinio dangaus pusrutulio žvaigždynas;
* Nemėjos liūtas – mitinė pabaisa;
* Liūtas karalius – animacinis filmas;
* Narnijos kronikos: liūtas, burtininkė ir drabužių spinta – animacinis filmas;
* jūrų liūtas – vandeninis žinduolis;
* Jūrų liūtas (operacija) – karinė operacija Antrojo pasaulinio karo metais.
Vežimas (reikšmės)

Žodis **vežimas** lietuvių kalboje reiškia kelis dalykus:

* vežimas – ratuota transporto priemonė, įtaisas, paprastai traukiamas arklio, jaučio ir pan;
* vežimas – vežimo veiksmas, procesas, metas ar vienas gabenimo reisas;
* vežimas – krovinio kiekis, kiek pavežama, ar konkretus krovinys, vežamas ar skirtas vežimui;
* vežimas – kortų žaidimas.
Godsmack

**„Godsmack“** – amerikiečių roko grupė, susikūrusi 1995 metais Lorense, Jungtinėse Valstijose. Pirmasis grupės pavadinimas buvo **Scam**.

## Grupės sudėtis

;Dabartiniai narai
* Sully Erna – vokalistas (1995–dabar)
* Tony Rambola – gitaristas (1996–dabar)
* Robbie Merrill – bosistas (1995–dabar)
* Shannon Larkin – būgnininkas (2002–dabar)

;Buvę nariai
* Lee Richards – gitaristas (1995–1996)
* Tommy Stewart – būgnininkas (1995–1996, 1998–2002)
* Joe D'Arco – būgnininkas (1996–1998)

## Diskografija

**Studijiniai albumai**

* *[[Godsmack (albumas)|Godsmack]]* (1998) (Universal Records)
* *[[Awake (albumas)|Awake]]* (2000) (Universal Records)
* *[[Faceless]]* (2003) (Universal Records)
* *[[IV]]* (2006) (Universal Records, Republic Records)
* *[[The Oracle]]* (2010) (Universal Records, Republic Records)
* *[[1000hp]]* (2014) (Republic Records)

## Nuorodos

* Oficiali svetainė
* Godsmack last.fm svetainėje
* Godsmack Discogs svetainėje
Australijos vyrų krepšinio rinktinė

**Australijos vyrų krepšinio rinktinė** – krepšinio komanda, tarptautinėse varžybose atstovaujanti Australiją.

Dalyvavo 15-oje vasaros olimpinių žaidynių, keturis kartus užėmė 4 vietą, o 2020 m. – 3 vietą. 1992–2004 metais visose olimpiadose susitiko su  rinktine, visus 4 kartus pralaimėjo – 1996 ir 2000 metais rungtynėse dėl trečiosios vietos, 1992 ir 2004 metais – grupės varžybose.

Iki 2015 m. Australija varžėsi Okeanijos zonoje, kur dėl žemyno čempionų titulo kovojo tik su Naująja Zelandija. Po to abi šios rinktinės perėjo į Azijos zoną. Australai tapo vienvaldžiais Azijos lyderiais, 2017 ir 2022 m. be pralaimėjimų nugalėdami Azijos čempionate.

## Pasiekimai vasaros olimpiadoje

* 1936 – 
* 1948 – 
* 1952 – 
* 1956 – 12 vieta
* 1960 – 
* 1964 – 9 vieta
* 1968 – 
* 1972 – 9 vieta
* 1976 – 8 vieta
* 1980 – 8 vieta
* 1984 – 7 vieta
* 1988 – 4 vieta
* 1992 – 6 vieta
* 1996 – 4 vieta
* 2000 – 4 vieta
* 2004 – 9 vieta
* 2008 – 7 vieta
* 2012 – 7 vieta
* 2016 – 4 vieta
* 2020 – 3 vieta 
* 2024 – 6 vieta

## Pasiekimai pasaulio čempionatuose

* 1950 – 
* 1954 – 
* 1959 – 
* 1963 – 
* 1967 – 
* 1970 – 13 vieta
* 1974 – 11 vieta
* 1978 – 7 vieta
* 1982 – 5 vieta
* 1986 – 17 vieta
* 1990 – 7 vieta
* 1994 – 5 vieta
* 1998 – 9 vieta
* 2002 – 
* 2006 – aštuntfinalis
* 2010 – 10 vieta
* 2014 – 12 vieta
* 2019 – 4 vieta
* 2023 – 10 vieta

## Kiti čempionatai

;Okeanijos čempionatas: 1 vieta – 19 kartų, 2 vieta – 2 kartus;
;Azijos čempionatas: 1 vieta  – 2017, 2022 m.

## Sudėtis
Sudėtis 2023 m. pasaulio krepšinio čempionate:

## Garsiausi žaidėjai
* Andrew Gaze
* Aron Baynes
* Joe Ingles
* Andrew Bogut
* Matthew Dellavedova
* Patty Mills
* Luc Longley
* Lindsay Gaze
* Matthew Nielsen
* Ed Palubinskas
* Dante Exum
* Ben Simmons

## Nuorodos
* FIBA Australijos puslapis

## Šaltiniai
Putinės cikados

**Putinės cikados** (*Aphrophoridae*) – cikadinių (*Cicadomorpha*) vabzdžių šeima. Vabzdžiai vidutinio dydžio. Kūnas apaugęs retais plaukeliais. Priekiniai sparnai stori, odiški. Antenos trumpos, trinarės. Turi facetines akis ir 2 paprastąsias akeles. Blauzdos apskritos, su keletu dantelių vidinėje pusėje ir su dvigubu vainiku spyglių viršūnėje. Užpakalinės kojos šokamosios.

Lervos panašios į suaugėlius, tik neturi sparnų. Jos gyvena putų pavidalo išskyrose, kurias gamina specialios liaukos. Aptinkamos ant įvairių žolinių augalų, medžių ir krūmų. Siurbia lapų sultis. Žiemoja kiaušinėliai.

Europoje aptinkamos 29 rūšys. Lietuvoje rūšinė sudėtis neištirta. Dažnos yra šios rūšys: karklinė cikada (*Aphrophora salicina*), paprastoji seiliūgė (*Aphrophora spumaria*) ir kt.
Kuprotosios cikados

**Kuprotosios cikados** (*Membracidae*) – cikadinių (*Cicadomorpha*) vabzdžių šeima. Vabzdžiai vidutiniai. Priešnugarėlė su įvairaus dydžio ir formos išauga. Abi sparnų poros plėviškos. Lervų gyvenimo būdas panašus į suaugėlių.

Pasaulyje yra apie 3000 rūšių. Lietuvoje dažnas šios šeimos atstovas – paprastoji kuprotoji cikada (*Centrotus cornutus*).
Cikadėlės

**Cikadėlės** (*Cicadellidae*) – cikadinių (*Cicadomorpha*) vabzdžių šeima, kuriai priklauso smulkūs ir vidutinio dydžio vikriai šokinėjantys vabzdžiai. Užpakalinių kojų dubenėliai platūs. Užpakalinės blauzdos plokščios, keturkampės, ant išorinių briaunų su šereliais. Antsparniai dažnai stipriai sukietėję. Sparnus sudeda stogiškai. Suaugėliai judrūs, vikriai šokinėja. Lervų gyvenimo būdas panašus į suaugėlių. Žiemoja kiaušinėliai, rečiau suaugėliai ar nimfos. Per metus išsivysto ne mažiau kaip viena generacija. Minta augalų sultimis. Kai kurios rūšys kenkia žemės ūkio kultūroms. Platina virusines augalų ligas.

Žinoma apie 20000 rūšių. Lietuvoje rūšinė sudėtis neištirta.
Čiklajus

**Čiklajus** (, ) – miestas šiaurės vakarų Peru, Kostoje, netoli Ramiojo vandenyno pakrantės. Lambajekės departamento centras. 630 tūkst. gyventojų (su priemiesčiais virš 910 tūkst.). Per miestą eina Panamerikos plentas.

## Istorija

Senovėje, dabartinio miesto apylinkėse vystėsi Močikų ir Lambajekės kultūros. Čiklajus įkurtas 1560 m. XVI–XIX a. gyvavo kaip nedidelė metisų ir indėnų gyvenvietė. Dėl savo geros geografinės padėties pradėjo sparčiai augti. 1835 m. tapo departamento centru.

## Ekonomika

Žemės ūkio rajono centras (auginami ryžiai, cukranendrės). Maisto (cukraus, ryžių valymo), statybinių medžiagų ir kita pramonė. Universitetas.

## Lankytini objektai

* Miesto parkas
* 1869 m. pastatyta katedra
* Savivaldybės rūmai
* Veronikos koplyčia
* Šv. Antano bazilika

## Šaltiniai
Linda Martin

**Linda Martin** (g. 1952 m. kovo 27 d.) – airių dainininkė.
1992 m. ji su Johnny Logan sukurta daina *Why Me* laimėjo Eurovizijos dainų konkursą, vykusį Švedijoje.

## Nuorodos

* 
* Dainos ''Why Me'' žodžiai

|-
Ikitosas

**Ikitosas** (, ) – miestas šiaurės rytų Peru, prie Amazonės upės, 106 m virš jūros lygio aukštyje. Loreto departamento centras ir didžiausias Peru Selvos miestas.

Ikitosas yra didžiausias pasaulio miestas, kurio negalima pasiekti sausumos keliais. Į miestą galima patekti tik oro arba vandens transportu.

## Istorija
Miestą įkūrė jėzuitų misija 1750 metais. 1864 m. Ikitosas tapo departamento centru. XX a. pirmojoje pusėje Ikitosas buvo vienas svarbiausių pasaulyje kaučiuko apdirbimo centrų.

## Ekonomika
Ikitosas – uostas prie Amazonės upės (pasiekiamas ir jūrų laivais). Naftos perdirbimo, medienos apdirbimo pramonė. Apylinkėse auginama medvilnė, ryžiai, tabakas. Kaučiuko gamyba. Vertingos medienos kirtimas. Yra universitetas.

## Šaltiniai

## Nuorodos
* Turizmas Ikitose
Trasa Catalunya

**Trasa Catalunya (Circuit de Barcelona-Catalunya)** – trasa netoli Barselonos, Katalonijos regione, Ispanijoje, kurioje vyksta Formulės 1 Ispanijos Grand Prix.

## Istorija
1986 m. Katalonijos parlamentas nusprendė regione pastatyti nauja trasą. Darbai buvo pradėti 1989 m., o baigti prasidedant 1991 metų Formulės 1 Ispanijos Grand Prix.
Trasa Formulės 1 lenktynėms naudojama iki dabar. Taip pat ją komandos naudoja bolidų bandymams.

Formulės 1 komercijos teisių valdytojas Bernie Ecclestone 2007 m. gegužės 12 d. paskelbė, kad pratęsė sutartį su trasos Barselonoje šeimininkais. 

Nuo 2013 m. pagal susitarimą su Barselonos miesto taryba trasa vadinama Circuit de Barcelona-Catalunya.

## Statistika

## Adresas
Circuit de Catalunya
Real Automobil Club de Catalunya
AP de Correus 27
08160 Montmelo
Barselona
Spain

## Nuorodos
* www.f1db.com  
* www.f-1.lt
Piura

**Piura** (, ) – miestas šiaurės vakarų Peru, Kostoje. Piuros regiono centras.

Senovėje Piuros apylinkėse gyvavo Močikų kultūra. Miestą 1532 m. įkūrė ispanų konkistadoro Fransisko Pisaro ekspedicija. Tai pirmasis ispanų miestas, įkurtas Peru.

## Sportas
* Atlético Grau – futbolo klubas; rungtyniavo aukščiausioje lygoje;
: Namų rungtynes žaidžia Savivaldybės Miguel Grau stadione (), talpinančiame 25 tūkst. žiūrovų.

## Šaltiniai
MS Atlantic Conveyor

**Atlantic Conveyor** – buvo britų karinis, konteinerinis 14 950 tonų laivas.

## Naudojimas
Laivas buvo naudojamas Folklandų karo metu produktų britų kariuomenei tiekimui.

## Laivo žūtis
1982 m. gegužės 25 dieną, laivą pamušė *Exocet* raketa, kurią iššovė argentiniečių Super Étendard lėktuvas ir laivas vėliau nuskendo. Žuvo 12 žmonių, dirbusių ant šio laivo, įskaitant laivo vadovą, kapitoną Ian North. Kapitonui po mirties buvo įteiktas kryžius už „Išskirtinę karo tarnybą“.

Laive nebuvo įrengta nei pasyvių, nei aktyvių gynybos sistemų.

## Šaltiniai